ᱟᱱᱚᱱᱫᱽ ᱠᱩᱢᱟᱨ

ᱟᱱᱚᱱᱫᱽ ᱠᱩᱢᱟᱨ (ᱡᱟᱱᱟᱢ ᱑ ᱡᱟᱱᱩᱭᱟᱨᱤ ᱑᱙᱗᱓) ᱫᱚ ᱥᱤᱧᱚᱛᱤᱭᱟᱹ ᱮᱞᱠᱷᱟ ᱥᱮᱪᱮᱫᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ IIT ᱞᱟᱹᱜᱤᱫ ᱟᱡᱟᱜ ᱥᱩᱯᱚᱨ ᱓᱐ ᱥᱮᱢᱞᱮᱫ ᱠᱩᱨᱩᱢᱩᱴᱩ ᱠᱷᱟᱹᱛᱤᱨ ᱵᱟᱰᱟᱭᱚᱜ ᱠᱟᱱᱟᱭ ᱾ ᱱᱚᱶᱟ ᱫᱚ ᱒᱐᱐᱒ ᱨᱮ ᱯᱟᱴᱱᱟ, ᱵᱤᱦᱟᱨ ᱨᱮ ᱮᱛᱚᱦᱚᱵ ᱞᱮᱫᱼᱟᱭ ᱾ ᱱᱚᱶᱟ ᱠᱩᱨᱩᱢᱩᱴᱩ ᱛᱟᱞᱟ ᱨᱮ ᱟᱭ.ᱟᱭ.ᱴᱤ-ᱡᱮ.ᱤ.ᱤ. ᱵᱚᱞᱚᱱ ᱵᱤᱱᱤᱰ ᱨᱮ ᱫᱩᱲᱩᱵ ᱞᱟᱹᱜᱤᱱ ᱥᱤᱧᱚᱛ ᱨᱮᱱ ᱨᱮᱸᱜᱮᱡ ᱱᱟᱪᱟᱨ ᱜᱤᱫᱽᱨᱟᱹ ᱠᱚᱭ ᱯᱟᱲᱦᱟᱣ ᱵᱟᱲᱟ ᱠᱚᱣᱟ ᱾ ᱒᱐᱑᱘ ᱥᱟᱹᱦᱤᱛ ᱨᱮ ᱟᱡ ᱨᱤᱱ ᱯᱟᱲᱦᱟᱣ ᱟᱠᱟᱫ ᱠᱚ ᱔᱘᱑ ᱜᱤᱫᱽᱨᱟᱹ ᱛᱟᱞᱟ ᱨᱮ ᱔᱒᱒ ᱜᱤᱫᱽᱨᱟᱹ ᱟᱭ.ᱟᱭ.ᱴᱤ. ᱨᱮᱭᱟᱜ ᱵᱤᱱᱤᱰ ᱥᱟᱠᱟᱢ ᱠᱚ ᱛᱟᱞᱚᱢ ᱯᱟᱨᱚᱢ ᱞᱮᱫᱼᱟ ᱾ ᱟᱡᱟᱜ ᱱᱚᱶᱟ ᱠᱟᱹᱢᱤ ᱫᱚ ᱰᱤᱥᱠᱚᱵᱷᱚᱨᱤ ᱪᱟᱱᱮᱞ ᱯᱟᱦᱴᱟ ᱠᱷᱚᱱ ᱢᱤᱫ ᱰᱚᱠᱭᱩᱢᱮᱱᱴᱟᱨᱤ ᱠᱟᱛᱮ ᱠᱚ ᱯᱟᱨᱥᱟᱞ ᱞᱮᱫᱼᱟ ᱾ ᱟᱱᱚᱱᱫᱽ, ᱥᱤᱧᱚᱛ ᱨᱮᱱ ᱨᱮᱸᱜᱮᱡ ᱱᱟᱪᱟᱨ ᱜᱤᱫᱽᱨᱟᱹ ᱠᱚᱭ ᱯᱟᱲᱦᱟᱣᱮᱫ ᱠᱚᱨᱮᱱᱟᱜ ᱠᱟᱛᱷᱟ ᱥᱮ ᱟᱡᱟᱜ ᱠᱩᱨᱩᱢᱩᱴᱩ ᱰᱟᱦᱟᱨ ᱠᱟᱛᱷᱟ ᱠᱚ ᱮᱢ.ᱟᱭ.ᱴᱤ (Massachusetts Institute of Technology) ᱟᱨ ᱦᱟᱵᱟᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱜᱟᱯᱚᱪ ᱞᱮᱫᱼᱟᱭ ᱾ ᱟᱱᱚᱱᱫᱽ ᱟᱨ ᱟᱹᱠᱤᱱᱟᱜ ᱟᱥᱲᱟ ᱫᱚ ᱟᱭᱢᱟ ᱩᱱᱩᱭᱦᱟᱹᱨ ᱛᱟᱹᱞᱠᱟᱹ ᱨᱮ ᱥᱮᱞᱮᱫ ᱟᱠᱟᱱᱟ ᱾ ᱚᱱᱟ ᱠᱷᱚᱱ ᱠᱤᱪᱷᱩ ᱫᱚ ᱥᱤᱧᱚᱛ ᱢᱮᱰᱤᱭᱟ ᱛᱟᱞᱟᱨᱮ ᱠᱚ ᱯᱟᱨᱥᱟᱞ ᱟᱠᱟᱫ-ᱟ ᱾ ᱟᱡᱟᱜ ᱠᱟᱹᱢᱤ ᱟᱨ ᱡᱤᱭᱚᱱ ᱠᱟᱛᱷᱟ ᱤᱫᱤ ᱛᱮ ᱒᱐᱑᱙ ᱨᱮᱭᱟᱜ ᱥᱩᱯᱚᱨ ᱓᱐ ᱯᱷᱤᱞᱢ ᱨᱮ ᱠᱚ ᱧᱮᱞ ᱦᱚᱪᱚ ᱟᱞᱟᱫ ᱵᱚᱱᱟ ᱾ ᱱᱚᱶᱟ ᱯᱷᱤᱞᱢ ᱨᱮ, ᱟᱱᱚᱱᱫᱽ ᱟᱜ ᱠᱮᱨᱮᱠᱴᱚᱨ ᱞᱮᱠᱟ ᱛᱮ ᱦᱨᱤᱛᱤᱠ ᱨᱳᱥᱚᱱ ᱟᱠᱴᱤᱝ ᱞᱮᱫᱼᱟ ᱾

ᱥᱤᱨᱯᱷᱟᱹ
᱘ ᱱᱚᱣᱮᱢᱵᱚᱨ ᱒᱐᱑᱘ ᱦᱤᱞᱚᱜ ᱟᱱᱚᱱᱫᱽ ᱠᱩᱢᱟᱨ ᱜᱞᱳᱵᱟᱞ ᱮᱰᱩᱠᱮᱥᱚᱱ ᱟᱣᱟᱨᱰ ᱒᱐᱑᱘ ᱛᱮ ᱠᱚ ᱧᱩᱢ ᱥᱟᱨᱦᱟᱣ ᱠᱮᱫᱮᱭᱟ ᱾ ᱱᱚᱶᱟ ᱥᱤᱨᱯᱷᱟᱹ ᱫᱚ ᱫᱩᱵᱟᱭ ᱨᱮ ᱢᱟᱞᱟᱵᱟᱨ ᱜᱳᱞᱰ & ᱰᱟᱭᱢᱚᱸᱰᱥ ᱯᱟᱦᱴᱟ ᱠᱷᱚᱱ ᱠᱚ ᱪᱟᱞ ᱟᱫᱮ ᱛᱟᱦᱮᱸᱫ ᱾ ᱥᱮᱪᱮᱫ ᱛᱷᱚᱠ ᱨᱮ ᱟᱡᱟᱜ ᱠᱩᱨᱩᱢᱩᱴᱩ ᱫᱚ ᱢᱟᱬᱟᱝ ᱥᱮᱱ ᱞᱟᱦᱟᱜ ᱢᱮᱱᱛᱮ ᱠᱚ ᱵᱷᱟᱹᱱᱤᱭᱟ ᱾ ᱟᱱᱚᱱᱫᱽ ᱠᱩᱢᱟᱨ ᱫᱚ ᱯᱷᱟᱶᱰᱮᱥᱚᱱ ᱯᱷᱚᱨ ᱮᱠᱥᱮᱞᱮᱱᱥ ᱤᱱ ᱮᱰᱩᱠᱮᱥᱚᱱ (ᱮᱯᱷ.ᱮᱯᱷ.ᱤ.) ᱯᱟᱦᱴᱟ ᱠᱷᱚᱱᱟᱜ ᱥᱟᱱ ᱡᱳᱥ, ᱠᱟᱞᱤᱯᱷᱚᱨᱱᱤᱭᱟ ᱯᱷᱚᱝᱥᱚᱱ ᱨᱮ "ᱮᱰᱩᱠᱮᱥᱚᱱ ᱮᱠᱥᱮᱞᱮᱱᱥ ᱟᱣᱟᱨᱰ ᱒᱐᱑᱙" ᱟᱣᱟᱨᱰ ᱠᱚ ᱮᱢᱟᱫᱮ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱵᱟᱹᱲᱛᱤ ᱡᱚᱱᱚᱲ
 Super 30 website

Category:Writers from Patna
Category:Scholars from Bihar
ᱛᱷᱚᱠ:᱑᱙᱗᱓ ᱨᱮ ᱡᱟᱱᱟᱢ ᱠᱚ
Category:Living people
Category:21st-century Indian mathematicians
Category:Indian columnists
Category:Scientists from Patna
Category:Journalists from Bihar
Category:21st-century Indian educational theorists
Category:Indian technology writers